ΓΡΑΠΤΗ ΕΡΩΤΗΣΗ E-2531/02

υποβολή: Paulo Casaca (PSE) προς το Συμβούλιο

(11 Σεπτεμβρίου 2002)

Θέμα: Ενδοτικότητα έναντι της τρομοκρατίας

Το Συμβούλιο απεφάσισε να συμπεριλάβει μια σειρά οργανώσεις της ιρανικής αντιπολίτευσης στην κατάσταση των τρομοκρατικών οργανώσεων, με την Απόφαση 2002/334/ΕΚ(1) της 2ας Μαΐου, μεταξύ των οποίων και την Mujahedin-e-Khalq.

Η Έρευνητική Επιτροπή του Αμερικανικού Κογκρέσου κατά τις διαπραγματεύσεις μεταξύ της αμερικανικής κυβέρνησης και του καθεστώτος του Ιράν, γνωστέςπό την επωνυμία Ιράν-Κόντρας, είχε ήδη αναγνωρίσει ότι ένα από τα στοιχεία που είχε επιτύχει το ιρανικό καθεστώς κατά την εν λόγω συμφωνία ήταν να τεθεί εκτός νόμου η οργάνωση αυτή της αντιπολίτευσης.

Πλέον πρόσφατα, το 1998, ανεγνωρίσθη δημοσίως στον Τύπο ότι οι βρετανικές αρχές εδέχθησαν τον αυτό όρο αποδεχόμενες σε αντάλλαγμα να άρει το ιρανικό καθεστώς την τρομοκρατική του δραστηριότητα κατά του βρετανού πολίτη Σαλμάν Ρουσντί, απόφαση η οποία εξ άλλου καταγγέλθηκε και από τους περισσότερους βρετανούς βουλευτές.

Κατόπιν των ανωτέρω, ερωτάται το Συμβούλιο εάν διαθέτει αποδείξεις ότι η συμπερίληψη της οργάνωσης Mujahedin-e-Khalq στην κατάσταση των τρομοκρατικών οργανώσεων δενπήρξε προϊόν ενδοτικότητας του Συμβουλίου στον τρομοκρατικό εκβιασμό του ιρανικού καθεστώτος·

Δεν είναι αληθές ότι το ιρανικό καθεστώς έχει ήδη καταδικασθεί από δικαστικές αρχές ωςπεύθυνο τρομοκρατικών ενεργειών δε διάφορα κράτη μέλη και ότι δενφίστανται ούτε κανποψίες ότι έχει διαπραχθεί κάποια τρομοκρατική ενέργεια σε ευρωπαϊκό έδαφος από την Mujahedin-e-Khalq;

Δεν εκτιμά το Συμβούλιο ότι η δολοφονία γυναικών δια λιθοβολισμού και η μαστίγωση παιδιών για πράξεις που θεωρούνται ανάρμοστες από την θρησκευτική αστυνομία -πράξεις που έχουν παραδεχθεί δημόσια και στον Τύπο ιρανοί αξιωματούχοι και οι οποίες αναφέρονται και από την Διεθνή Αμνηστία- είναι πράξεις απαράδεκτης τρομοκρατίας·

(1) ΕΕ L 116 της 3.5.2002, σελ. 33.

Απάντηση

(4 Μαρτίου 2003)

Η απόφαση που έλαβε το Συμβούλιο στις 2 Μαΐου 2002 να συμπεριλάβει την οργάνωση Mujahedin-e-Khalq στον κατάλογο της ΕΕ με πρόσωπα και ομάδες που έχουν αναμιχθεί σε τρομοκρατικές πράξεις βασιζόταν σε μια λεπτομερή και ενδελεχή εξέταση των διαθέσιμων πληροφοριών και ανταποκρινόταν πλήρως στα κριτήρια του άρθρου 1 παράγραφος 4 της κοινής θέσης 2001/931/ΚΕΠΠΑ της 27ης Δεκεμβρίου 2001 και σε άλλες σχετικές δεσμεύσεις.

Το Συμβούλιο επιθυμεί ναπενθυμίσει στον αξιότιμο κ. βουλευτή ότι η κοινή θέση 2001/931/ΚΕΠΠΑ, η οποία εγκρίθηκε ενόψει της εφαρμογής της απόφασης 1373 (2001) του Συμβουλίου Ασφαλείας των Ηνωμένων Εθνών όπου περιλαμβάνεται ευρύ φάσμα στρατηγικών καταπολέμησης της τρομοκρατίας, ισχύει για πρόσωπα και ομάδες που έχουν αναμιχθεί σε τρομοκρατικές πράξεις άσχετα από το μέρος όπου διαπράχθηκαν οι πράξεις αυτές.

Στον τομέα των ανθρωπίνων δικαιωμάτων, στον οποίο αναφέρεται ο αξιότιμος κ. βουλευτής, το Συμβούλιο επανέλαβε πρόσφατα σε μια δήλωση σχετικά με τη θανατική ποινή και τις ιδιαζόντως σκληρές μορφές εκτέλεσης την αντίθεσή του στη θανατική ποινή γενικότερα και στη θανάτωση με λιθοβολισμό ειδικότερα.

Όσον αφορά την καταπολέμηση της τρομοκρατίας, η ΕΕ αναμένει από το Ιράν να εφαρμόσει πλήρως την απόφαση 1373 του Συμβουλίου Ασφαλείας των Ηνωμένων Εθνών και να επικυρώσει και εφαρμόσει όλες τις σχετικές συμβάσεις των Ηνωμένων Εθνών. Επιπλέον, οι διαπραγματεύσεις που πρόκειται να αρχίσουν προσεχώς σχετικά με μια συμφωνία για το εμπόριο και τη συνεργασία με το Ιράν θα συνοδευτούν από παράλληλες διαπραγματεύσεις σχετικά με τις διατάξεις για τη συνεργασία στον τομέα της καταπολέμησης της τρομοκρατίας. Οι διατάξεις για την καταπολέμηση της τρομοκρατίας θα αποτελέσουν αναπόσπαστο τμήμα της συμφωνίας για το εμπόριο και τη συνεργασία ως προς την έναρξη ισχύος, την εφαρμογή και την καταγγελία.